S-1406/2020

D Ó M U R

Héraðsdóms Reykjaness 7. júlí 2020 í máli nr. S1406/2020:

Ákæruvaldið

(D-kvk-nf K-kvk-nf saksóknarfulltrúi) gegn

S-kk-þgf B. S-kk-þgf

(G-kk-nf S-x-x R-kk-nf lögmaður)

Mál þetta, sem dómtekið var 25. júní sl., höfðaði héraðssaksóknari með ákæru 28. maí sl. á hendur ákærða, S-kk-þgf B. S-kk-þgf, kt. 0000000000, […].

„fyrir eftirfarandi hegningarlagabrot framin á árinu 2019:

1. Brot gegn blygðunarsemi og barnaverndarlögum, með því að hafa fimmtudaginn 13. júní, í strætisvagni á leið frá Reykjanesbæ í Hafnarfjörð, fróað sér á almannafæri þannig að A, kt. 0000000000, B, kt. 0000000000 og C, kt. 0000000000, urðu vitni að atferli hans, en með háttsemi sinni sýndi hann af sér lostugt og ósiðlegt athæfi sem var til þess fallið að særa blygðunarsemi þeirra.

Telst þetta varða við 209. gr. almennra hegningarlaga nr. 19/1940 og auk þess við 3. mgr. 99. gr. barnaverndarlaga nr. 80/2002, að því er varðar brotaþolana B og C.

2. Þjófnað, með því að hafa í verslun Nettó við Þarabakka 1 í Reykjavík: a. Föstudaginn 12. júlí, stolið matvöru að verðmæti kr. 798. b. Fimmtudaginn 1. ágúst, stolið matvöru að verðmæti kr. 498.

Telst þetta varða við 244. gr. almennra hegningarlaga.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkröfur:

Af hálfu D, kt. 0000000000, og E, kt. 0000000000, fyrir hönd ólögráða dóttur þeirra, B, kt. 0000000000, er krafist miskabóta úr hendi ákærða að fjárhæð kr. 800.000. Krafist er vaxta af ofangreindri fjárhæð skv. 8. gr. laga um vexti og verðtryggingu nr. 38/2001 frá 13. júní 2019 en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags. Þá er krafist 2 málskostnaðar að mati dómara eða samkvæmt síðar framlögðum reikningi, auk virðisaukaskatts á málskostnað.

Af hálfu F, kt. 0000000000, og G, kt. 0000000000, fyrir hönd ólögráða dóttur þeirra, C, kt. 0000000000, er krafist miskabóta úr hendi ákærða að fjárhæð kr. 800.000. Krafist er vaxta af ofangreindri fjárhæð skv. 8. gr. laga um vexti og verðtryggingu nr. 38/2001 frá 13. júní 2019 en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags. Þá er krafist málskostnaðar að mati dómara eða samkvæmt síðar framlögðum reikningi, auk virðisaukaskatts á málskostnað.“

Ákærði krefst vægustu refsingar sem lög leyfa. Ákærði viðurkennir bótaskyldu en telur bótakröfur úr hófi fram og leggur í mat dómsins að leysa úr því hvað teljist hæfilegar miskabætur. Þá er þess krafist að allur sakarkostnaður verði greiddur úr ríkissjóði, þar með talin málsvarnarlaun skipaðs verjanda.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir. Var málið því tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga auk þess sem réttargæslumanni brotaþola og verjanda hafði verið gefinn kostur á að reifa sjónarmið tengd fyrirliggjandi bótakröfum.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...]. Samkvæmt sakavottorði ákærða gekkst hann tvívegis undir lögreglustjórasátt 19. janúar 2016 vegna minni háttar þjófnaðarbrota. Við ákvörðun refsingar horfir skýlaus játning ákærða honum til málsbóta. Til refsiþyngingar horfa 1. og 7. töluliðir 1. mgr. 70. gr. almennra hegningarlaga nr. 19/1940.

Að öllu framangreindu virtu og með vísan til 77. gr. almennra hegningarlaga þykir refsing ákærða hæfilega ákveðin fangelsi í fimm mánuði, en rétt þykir að fresta fullnustu refsingarinnar og falli hún niður að liðnum tveimur árum frá birtingu dómsins að telja, haldi ákærði almennt skilorð 57. gr. almennra hegningarlaga.

Með broti því sem ákærði er sakfelldur fyrir samkvæmt 1. ákærulið hefur hann bakað sér bótaábyrgð gagnvart þeim tveimur brotaþolum sem krefjast miskabóta í 3 málinu, sbr. 26. gr. skaðabótalaga nr. 50/1993. Sérstökum gögnum um áhrif brots ákærða á brotaþolana er ekki til að dreifa. Með hliðsjón af atvikum málsins verður ákærði dæmdur til að greiða sitt hvorum brotaþola 500.000 krónur með vöxtum eins og nánar greinir í dómsorði. Við mat á upphafstíma dráttarvaxta verður litið til þess að ákærða voru birtar bótakröfurnar 18. júní sl. Bera kröfur brotaþola því dráttarvexti að liðnum mánuði frá þeim degi, sbr. 9. gr. laga nr. 38/2001.

Loks verður ákærði dæmdur til að greiða sakarkostnað, þ.e. málsvarnarþóknun skipaðs verjanda síns og þóknun skipaðs réttargæslumanns brotaþola, en þær þóknanir eru ákveðnar með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf B. S-kk-nf, sæti fangelsi í fimm mánuði. Fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþolanum B 500.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 13. júní 2019 til 18. júlí 2020, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði brotaþolanum C 500.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 13. júní 2019 til 18. júlí 2020, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði þóknun skipaðs verjanda síns, G-kk-ef S-x-x R-kk-ef lögmanns, 275.280 krónur, og þóknun skipaðs réttargæslumanns brotaþola, L-kvk-ef M-kvk-ef O-kvk-ef lögmanns, 338.694 krónur. 3 málinu, sbr. 26. gr. skaðabótalaga nr. 50/1993. Sérstökum gögnum um áhrif brots ákærða á brotaþolana er ekki til að dreifa. Með hliðsjón af atvikum málsins verður ákærði dæmdur til að greiða sitt hvorum brotaþola 500.000 krónur með vöxtum eins og nánar greinir í dómsorði. Við mat á upphafstíma dráttarvaxta verður litið til þess að ákærða voru birtar bótakröfurnar 18. júní sl. Bera kröfur brotaþola því dráttarvexti að liðnum mánuði frá þeim degi, sbr. 9. gr. laga nr. 38/2001.

Loks verður ákærði dæmdur til að greiða sakarkostnað, þ.e. málsvarnarþóknun skipaðs verjanda síns og þóknun skipaðs réttargæslumanns brotaþola, en þær þóknanir eru ákveðnar með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf B. S-kk-nf, sæti fangelsi í fimm mánuði. Fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþolanum B 500.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 13. júní 2019 til 18. júlí 2020, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði brotaþolanum C 500.000 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 13. júní 2019 til 18. júlí 2020, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði þóknun skipaðs verjanda síns, G-kk-ef S-x-x R-kk-ef lögmanns, 275.280 krónur, og þóknun skipaðs réttargæslumanns brotaþola, L-kvk-ef M-kvk-ef O-kvk-ef lögmanns, 338.694 krónur.